system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Lista președinților Statelor Unite ale Americii după timpul exercitării funcției.
assistant
Această pagină este o listă a președinților Statelor Unite ale Americii după timpul petrecut în funcție.  Acest calcul se bazează pe diferența dintre datele de încetare a funcției și de preluare a funcției.  Dacă s-ar lua în calcul atât ziua preluării mandatului cât și ziua încetării mandatului, toate aceste perioade ar fi mai mari cu o zi, cu excepția președintelui Grover Cleveland care ar avea două zile în plus, pentru că acesta a fost președinte de două ori neconsecutiv.  (Similar, a se observa că listele papilor utilizează în calcul zilele calendaristice.) 

Dick Cheney și, respectiv, George H. W. Bush au servit fiecare ca președinte în exercițiu pentru o fracțiune a unei zile atunci când președinții ai căror vicepreședinți erau - George W. Bush, respectiv Ronald Reagan - au fost supuși unor proceduri medicale care presupuneau pierderea temporară a cunoștinței; aceste intervale de timp nu au fost luate în calcul.

Date statistice
 Franklin D. Roosevelt va rămâne permanent în capul listei dacă cel de-al 22-lea Amendament al Constituției nu va fi modificat sau abrogat (acesta prevede că un președinte nu poate servi mai mult de 10 ani - două mandate plus 2 ani dacă a preluat funcția în timpul mandatului altui președinte). El a servit trei mandate complete (dintre care unul a fost ceva mai scurt) și a decedat la începutul celui de-al patrulea. A fost primul președinte instalat în funcție pe 20 ianuarie (în 1937, prin cel de-al 20-lea Amendament al Constituției, „Ziua inaugurării” a fost mutată de pe 4 martie pe 20 ianuarie).
 13 președinți au servit două mandate complete. Dintre aceștia, George Washington a avut un prim mandat mai scurt, fiind instalat în funcție cu oarecare întârziere.
 4 președinți au servit un rest din mandatul predecesorilor lor, plus un mandat complet: Harry S. Truman, Theodore Roosevelt, Calvin Coolidge și Lyndon B. Johnson.
 13 președinți au servit un mandat complet. Dintre aceștia, John Adams a avut mandatul mai scurt cu o zi, din cauza inexistenței anului bisect în perioada respectivă.
 5 președinți au servit un rest din mandatul predecesorilor lor: John Tyler, Andrew Johnson, Chester Alan Arthur, Millard Fillmore și Gerald Ford.
 4 președinți au fost asasinați: Abraham Lincoln și William McKinley în timpul celui de-al doilea mandat, James Abram Garfield și John F. Kennedy în timpul primului lor mandat.
 Un singur președinte a demisionat: Richard Nixon (în timpul celui de-al doilea mandat).
 4 președinți au decedat din cauze naturale (boală) în timpul exercitării funcției: William Henry Harrison (la numai o lună de la preluarea mandatului), Zachary Taylor, Warren Gamaliel Harding (ambii la primul mandat) și Franklin D. Roosevelt (la al patrulea mandat).

Durata funcției 
Președinți
@ Vârstă